cyanic-selkie/wikianc huggingface dataset:
Revolusie van Brumaire
Die grondwet het die uitvoerende gesag aan die drie Konsuls toevertrou, wat hul amp tien jaar lank sou beklee. Napoleon het homself byna onmiddellik tot Eerste Konsul laat verklaar. Die ander twee Konsuls moes hiermee genoeë neem, want Napoleon het oor ŉ troefkaart in die vorm van die leër beskik. Die nuwe grondwet is kort daarna met 'n oorweldigende meerderheid in 'n volkstemming aangeneem. Napoleon het as Eerste Konsul die ministers, diplomate, offisiere, regters en baie amptenare self aangestel en sodoende alleenheerser oor Frankryk geword.
Van Eerste Konsul tot Keiser
Na ŉ epiese opmars met sy hele leër oor die Alpe het Napoleon Milaan ingeneem en die Oostenrykers by Marengo verpletterend verslaan (Junie I 800). Die Oostenrykse regering moes Nizza en die hele Riviera, sowel as Piëmont en Lombardye, afstaan. Die Franse volk het gejuig oor hierdie oorwinnings en Napoleon se posisie het steeds sterker geword. Toe Oostenryk weier om die vredesverdrag te onderteken, het Napoleon hulle by Hohenlinden verslaan.
Met die Franse leërmag binne 80 km van die Oostenrykse hoofstad Wenen, het Oostenryk haastig die Vredesverdrag van Luneville (Februarie 1801) onderteken, Volgens die verdrag is alle Duitse grondgebied aan die linkeroewer van die Ryn by Frankryk ingelyf (onder meer Luxemburg en België); verder het Frankryk beheer oor groot gebiede in Italië verkry, en die Oostenrykse keiser het die onafhanklikheid van die Nederlandse en die Switserse republieke erken. Slegs Brittanje het nou nog oorgebly. Sonder sy bondgenoot Oostenryk het Brittanje nie kans gesien om die oorlog alleen voort te sit nie, en ook Napoleon het na vrede verlang sodat hy sy posisie in Frankryk kon verstewig.
Weer eens het die volk in 'n volkstemming met ŉ groot meerderheid tot hierdie stap toegestem. Die Pous is uit Rome laat kom om die kroningsplegtigheid waar te neem (2 Desember 1804). Op die laaste oomblik het Napoleon die kroon uit sy hande geneem en dit self op sy hoof geplaas. So het Napoleon, wat 35 jaar tevore in Ajaccio op die eiland Korsika die eerste lewenslig aanskou het, keiser Napoleon I van Frankryk geword.
Binnelandse hervorminge
Napoleon het die Franse volk 'n goeie en doeltreffende binnelandse regering belowe, en hy het woord gehou. Hy het die wankelende geldwese van die land op 'n gesonde voet geplaas deur die stigting van die Bank van Frankryk, en die instandhouding van paaie en die handel bevorder. Amptenare sou voortaan nie meer deur die volk gekies word nie, maar hulle sou deur die regering aangestel en betaal word en streng toesig sou oor hul werk gehou word. In die staatsdiens sowel as in die leer het bevordering volgens verdienste geskied.
In 1802 het Napoleon die Legioen van Eer ingestel; persone wat besondere dienste aan die staat bewys het, kon tot lede daarvan verhef word. Een van Napoleon se grootste bydraes tot die reorganisasie van die landsbestuur was die Code Napoléon, waarvolgens gelykheid voor die wet aan almal gewaarborg is. Dit was 'n samevatting van al die wette van die land. Na die Franse Revolusie was daar ook onenigheid tussen die Franse regering en die Pous, veral vanweë die feit dat die kerkgronde tydens die Revolusie onteien en aan die kleinboere gegee is. Napoleon het deur die Konkordaat met die Pous (April 1802) 'n versoening tussen die regering en die Rooms-Katolieke Kerk bewerkstellig.
Napoleon onderwerp Europa
Die Vrede van Amiens het geen blywende vrede in Europa gebring nie. In 1803 het Brittanje weer teen Frankryk oorlog verklaar, en Napoleon het besluit om Engeland binne te val. Hy het ŉ groot troepemag en 1 500 platboomskuite by Boulogne saamgetrek. Die Britse admiraal Nelson het egter Napoleon se planne vir die inval gefnuik deur die Franse vloot op 21 Oktober 1805 by Kaap Trafalgar te verwoes. Dit was die einde van Napoleon se planne vir 'n inval -in Brittanje. Gelyktydig met die voorbereidsels om Brittanje binne te val, het die Franse leërs ook teen Oostenryk en Rusland, wat in verbond teen Napoleon was, opgeruk.
Op 20 Oktober, 'n dag voor die Seeslag van Trafalgar, het die Franse leërs Oostenryk by Ulm verneder en die seëvierende Franse het Wenen binnegemarsjeer. Op 2 Desember is 'n gesamentlike leer van Oostenryk en Rusland in 'n bloedige veldslag by Austerlitz totaal verslaan. Oostenryk was verplig om die voorwaardes wat Napoleon gestel het, by Pressburg te aanvaar. Napoleon het onder meer die benaming Heilige Romeinse Ryk vir Oostenryk afgeskaf en bufferstate teen Oostenrykse invalle soos Beiere, Baden en Württemberg in Duitsland geskep.
Hierdie state sou deur lede van sy familie regeer word. Pruise was volgende aan die beurt. Hoewel die staat aanvanklik 'n bondgenoot van Napoleon was en alle handel met Brittanje beëindig het, het Pruise hierdie verbond verbreek nadat Brittanje sy skepe gekonfiskeer en teen Napoleon oorlog verklaar het. Pruise het van Napoleon geëis dat hy sy troepe uit Duitsland terugtrek. Dit was 'n belediging vir die Franse keiser. In Oktober 1806 het hy teen Pruise oorlog verklaar en die Pruisiese leër binne 'n week in veldslae by Jena en Auerstadt oorweldig.
In die Slag van Jena het 12 000 Pruisiese soldate gesneuwel, terwyl 15 000 gevange geneem is. Maar nog was daar geen vrede in Europa nie. Napoleon wou Brittanje op sy knieë dwing deur 'n blokkade van Britse goedere in Europa. Rusland was egter, ondanks Austerlitz, nie bereid om Napoleon se voorgestelde blokkade te steun nie. Napoleon het deur Pole na Rusland opgeruk en die Russiese leer op 14 Junie 1807 by Friedland vernietigend verslaan.
Meer as 25 000 Russe het in die slag gesneuwel. Tsaar Alexander I het geen keuse gehad as om vrede te sluit nie - die Vrede van Tilsit in Julie 1807. Napoleon het nou oor die hele Europa koning gekraai - maar nog was daar geen vrede nie. Die Pous wou nie Napoleon se Kontinentale Stelsel ('n ander naam vir die blokkade van Britse goedere in Europa) steun nie. Napoleon het dus Rome beset. In Februarie 1808 was Napoleon met Spanje in 'n oorlog gewikkel.
Onder voorwendsel dat hy met die Portugese, wat die Kontinentale Stelsel nie streng genoeg toegepas het nie, wou afreken, het Napoleon ŉ Leër van I 00 000 man in Spanje saamgetrek; eintlik wou hy van die Spaanse koning ontslae moes die koning van die troon afstand doen, en Napoleon het sy broer Josef tot koning van Spanje uitgeroep. Maar die Spanjaarde, 'n trotse en verenigde volk, het dadelik in opstand gekom, en met die hulp van Brittanje is die Franse leërs uit Spanje verdryf.
Hymedesmia decepta
Hymedesmia decepta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Revolusie van Brumaire
Napoleon onderwerp Europa
Die welslae wat die Spanjaarde teen die Franse, leërs behaal het, het nou ook ander lande aangespoor om weer die wapen teen Napoleon op te neem. In 1809 het Oostenryk weer teen die Franse opgeruk, maar hulle is vir die soveelste keer verslaan, by Wagram.
Hymedesmia decepta
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1907 deur Kirkpatrick.
Revolusie van Brumaire
ŉ Seun en opvolger
In hierdie stadium het Napoleon aan 'n erfgenaam en opvolger begin dink. Sy eie vrou, Josephine de Beauharnais, was kinderloos. Hierdie huwelik is ontbind en Napoleon hei na die slag by Wagram met die Oostenrykse prinses Marie Louise in die huwelik getree. Op 20 Maart 1811 is daar dan ook 'n seun gebore, en dit het gelyk of Napoleon se keiserryk stewig gevestig was.
Napoleon en sy familie het oor groot dele van Europa geregeer, in Frankryk, Italië, Switserland, en in die Groot hertogdom Warschau (Pole). Die leërs van Rusland, Oostenryk en Pruise was op hul knieë. Net Brittanje het nog oorgebly, maar almal het gemeen dat dit net 'n kwessie van tyd sou wees voordat ook die land Napoleon se oppergesag sou moes erken. Die Keiser se meteoriese opgang was gestuit en sy magtige ryk het agteruitgegaan en verbrokkel in minder as die helfte van die tyd wat dit geduur het om dit tot stand te bring.
Brief aan die Laodisense
Die Brief aan die Laodisense is 'n Nuwe Testamentiese Apokriewe skrif. Die brief is egter nie deur Paulus geskryf nie, tewens die skrywer is onbekend. Daar word vermoed dat die brief tussen 200 en 350 geskryf is. Die skrywer het gemaak asof die brief deur Paulus geskryf was. Die brief is gerig aan die gemeente in Laodisea en bestaan hoofsaaklik uit 'n versameling idees en sinne uit Paulus se ander briewe - veral Filippense. Die oorspronklile brief is in Latyn geskryf.
Ginučiai
Ginučiai is 'n gehuggie op die oewer van die Linkmenas-meer in die Nasionale Aukštaitija-park in Oos-Litaue. Die dorp, wat langs 'n pad aangelê is en administratief aan die Ignalina-rajonmunisipaliteit behoort, het in 2001 'n bevolking van 69 gehad. Land- en bosbou is tradisioneel die belangrikste bronne van inkomste vir die bewoners. Die dorp het vanweë sy ligging in die nasionale park ook tot 'n toeristetrekpleister ontwikkel.
Besienswaardighede
Die belangrikste besienswaardighede is 'n historiese watermeul by die plaaslike stroompie - een van min meule in Litaue waar die oorspronklike 19de eeuse meganisme bewaar gebly het en wat tot nasionale monument van ingenieurswese verklaar is. Nog tot en met 1968 is in die meul hidroëlektrisiteit opgewek en koring tot meel gemaal. 'n Klein museum behandel die broodbakkuns. Die watermeul is met fondse van die Europese Unie gerestoureer.
Toerisme
Ginučiai se klein plaaslike hotel met bistro is onder meer gewild vir troues, terwyl die historiese watermeul, waar toeriste ook geakkommodeer kan word, as spookplek bekend staan. Daar is ook oornaggeriewe vir besoekers by 'n nabygeleë kampeerterrein en op enkele boerderye in die omgewing.
Evangelie volgens Matteus
Die Evangelie volgens Matteus is die eerste evangelie en ook die eerste boek in die Nuwe Testament van die Bybel. Die Evangelie bring die blye boodskap dat Jesus die beloofde Verlosser is. Met aanhalings uit die Ou Testament word aangetoon dat die Ou Testamentiese beloftes tot vervulling gekom het met die geboorte van Jesus en dat Hy die Christus is, die seun van die lewende God.
Acanthascus baculifer
Acanthascus (Rhabdocalyptus) baculifer is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Eksistensiële krisis
'n Eksistensiële krisis is 'n toestand van paniek of 'n gevoel van intense sielkundige ongemak oor lewensprobleme. Dit kom hoofsaaklik voor in kulture waar basiese oorlewingsbehoeftes vervul is.
'n Eksistensiële krisis, ook die donker nag van die siel genoem, kan die gevolg wees van:
Dit hou verband met die sosiologiese konsep van anomie. Dit is ook verwant aan 'n middel-lewe krisis. Die implikasie van 'n eksistensiële krisis is dat die krisis voortspruit uit 'n eksistensiële bewustheid.
In nie-eksistensiële godsdienstige stelsels word die wese van menswees hoofsaaklik toegeskryf aan 'n voorgeboortelike oorsaak, soos 'n bonatuurlike wese of 'n groep wesens. 'n Sekere gebrek aan geloof in sulke godsdienstige stelsels is 'n tipiese voorwaarde vir 'n eksistensiële krisis. In wese is 'n eksistensiële krisis die skielike besef dat jy nie weet waaroor jou eie lewe gaan nie en / of die skielike bewustheid van jou onvermydelike persoonlike lot.
Kognitiewe dissonansie ontstaan wanneer 'n persoon gekonfronteer word met die paradoks dat hy of sy glo dat sy of haar lewe belangrik is, terwyl hy of sy ook daarvan bewus is dat die menslike bestaan op sigself betekenisloos of sonder doel is. Dit is die opheffing van hierdie paradoks wat die krisis lig, óf deur die een "been" van die paradoks af te skaf deur geloof in 'n bepaalde vorm van bonatuurlike verklaring deur godsdiens te aanvaar; of deur die ander "been" van die paradoks te elimineer deur self te definieer wat die betekenis en doel van 'n mens se bestaan in verhouding tot die wêreld is.
Eksistensiële krisisse word soms veroorsaak deur 'n belangrike gebeurtenis of verandering in 'n persoon se lewe. Gewoonlik laat hierdie gebeurtenis die persoon reflekteer oor sy of haar sterflikheid en sodoende die onderdrukking daarvan openbaar. Tipiese voorbeelde van sulke gebeurtenisse is die dood van 'n geliefde, 'n naby-dood ervaring, die gebruik van psigedeliese middels soos LSD, die onafhanklikheid van iemand se kinders, 'n sekere ouderdom of 'n sekere tyd in eensame opsluiting.
Dean Jones (akteur)
Dean Jones (25 Januarie 1931 – 1 September 2015) was 'n Amerikaanse akteur. Hy was bekend vir sy rolle in die rolprente The Love Bug (1968), The Million Dollar Duck (1971), Beethoven (1992), en Clear and Present Danger (1994).
Dood Redigeer Dean Jones het op 1 September 2015 gesterf, 84 jaar nadat hy aan Parkinson se siekte ly
Eksistensiële krisis
Kulturele konteks
Eksistensiële krisis word inderdaad gesien as die onvermydelike deel van die modernisme (c.1890–1945). Terwyl Émile Durkheim individuele krisisse gesien het as 'n neweproduk van sosiale patologie en 'n (gedeeltelike) gebrek aan kollektiewe norme, het ander die eksistensialisme gesien as meer breedspruitend uit die modernistiese krisis van die verlies aan betekenis in die moderne wêreld. Die tweeledige antwoorde was óf 'n godsdiens wat herleef word deur die ervaring van anomie (soos met Martin Buber), óf 'n individualistiese eksistensialisme wat gebaseer is op die direkte absurdheid van die menslike lot binne 'n betekenislose en uitheemse heelal, soos met Jean-Paul Sartre en Albert Camus.
Irvin Yalom, 'n emeritus-professor in psigiatrie aan die Stanford-universiteit, het 'n belangrike bydrae gelewer tot die veld van eksistensiële psigoterapie. Rollo May is 'n ander van die stigterslede van hierdie benadering.
Fredric Jameson het voorgestel dat die postmodernisme, met die versadiging van die sosiale ruimte deur 'n visuele verbruikerskultuur, die modernistiese angs van die tradisionele onderwerp, en daarmee saam die eksistensiële krisis van ouds, vervang het deur 'n nuwe sosiale patologie van afgeplatte invloed en 'n gefragmenteerde onderwerp.
Speekbeenspinnekopbos
Die speekbeenspinnekopbos (Serruria heterophylla) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom by Kleinmond en die Kleinrivierberge voor. Die struik groei regop, word 1.0 m hoog en blom van Julie tot Oktober.
Die plant gaan dood na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandsteengrond op hoogtes van 90 - 310 m.
Michail Kirokosian
Michail Kirokosian (Russies: Михаил Кирокосьян, gebore 17 Julie 1959 in Astrachan) is 'n Russiese geskiedkundige en aardrykskundige van Armeense afkoms. Hy werk as navorser by die akademiese tak van die Astrachanse Kunsgallery en is die hoofadviseur vir die regering van die Astrachan Stedelike Munisipaliteit op die gebied van onderwys. Sedert 1996 is hy 'n lid van die Russiese Geografiese Vereniging.
Publikasies
Onder Kirokosian se bekendste werke is die eerste ensiklopedie van Astrachan-oblast se toponieme en die grootste woordeboek van die Astrachan-dialek van Russies wat hy saam met 'n ander geskiedkundige, Gennadi Losef, geskryf het.
Hymedesmia dichela
Hymedesmia dichela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1911 deur Hentschel.
Naaldblaarspinnekopbos
Die naaldblaarspinnekopbos (Serruria linearis) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom van Mamre tot Dassenberg voor. Die struik groei regop, word 80 cm hoog en blom van Augustus tot November.
Die plant se wortels spruit weer uit na 'n brand. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig en bestuiwing vind plaas deur die werking van insekte. Die plant groei in sand op hoogtes van 120 - 190 m.
In Engels staan dit as die Needle-leaf spiderhead bekend.
Hymedesmia depressa
Hymedesmia depressa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1928 deur Topsent.
Hymedesmia digitata
Hymedesmia digitata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Ruschia costata
Ruschia costata is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Lys van Suid-Afrikaanse podsendings
Hier volg ’n alfabetiese lys van Suid-Afrikaanse podsendings.
Termogravimetrie
Termogravimetrie (TG of TGA) is 'n analitiese tegniek wat weegtegniek en termiese beheer met mekaar verbind.
In 'n Termogravimetriese instrument hang die een arm van die juk van 'n elektroniese balans in 'n oond wat se temperatuurverloop met 'n rekenaar geprogrammeer kan word, hoewel dit gewoonlik net vir verhitting geld. Koeling is gewoonlik nie programmeerbaar nie. Daar is gewoonlik ook 'n gasstroom deur die oond van 'n inerte gas soos stikstof. In sommige instrumente kan 'n oorskakeling naar 'n tweede gas soos suurstof or lug geprogrammeer word.
Dinamies
Die intrument lewer 'n meting van die gewig van 'n monster as funksie van die temperatuur. Die belangrikste doel van hierdie meting is om te kyk by watter temperatuur die monster massa verloor omdat dit onbind en hoeveel gewig dit is. In die geval van kalsiumoksalaat gaan dit in drie stappe. Uit die stoigiometriese veranderings kan opgemaak word dat eers water verloor word, daarna koolstofmonoksied en uiteindelik kooldioksied.
Staties
Dit is egter ook moontlik om waar te neem hoeveel gewig gewen word wanneer 'n monster 'n oksied vorm by 'n konstante hoë temperatuur onder suurstof. Die temperatuurprogram is dan byv. warm op tot hierdie hoë temperatuur, skakel die gas na suurstof om en hou die temperatuur konstant.
Ontleding van die gasvormige produkte
Dit is moontlik om die uitlaatgasse in 'n instrument te lei waar hulle verder ondersoek word, maar dit vereis spesiale instrumentasie.
Aanwending
Die tegniek word dikwels in kombinasie met ander tegnieke toegepas. Dit kan ander termiese tegnieke wees soos DSC. Maar die termiese program kan ook gestop word om die monster uit die instrument te neem en dit aan ;n ander tegniek te onderwerp, soos XRD.
Gene Jones (akteur)
Gene Jones is 'n Amerikaanse akteur. Hy is bekend vir sy rolle in die rolprente No Country for Old Men (2007), The Odd Life of Timothy Green (2012), The Sacrament (2013), en The Hateful Eight (2015).
Evan Jones (akteur)
Evan Jones (gebore 1 April 1976) is 'n Amerikaanse akteur. Hy is bekend vir sy rolle in die rolprente 8 Mile (2002), Jarhead (2005), The Book of Eli (2010), en The Homesman (2014).
Acanthascus bidentatus
Acanthascus (Rhabdocalyptus) bidentatus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1932 deur Okada.
Hymedesmia donsi
Hymedesmia donsi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1937 deur Alander.
Hexrivierspinnekopbos
Die Hexrivierspinnekopbos (Serruria dodii) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom in die Hexrivierberge en Keeromsberg voor. Die struik groei regop, word 1.0 m hoog en blom van Augustus tot November.
Acanthascus monstraster
Acanthascus (Rhabdocalyptus) monstraster is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Bybelse gids - Boas en Rut
Hierdie rustige verhaal uit die gewone lewe vorm 'n skerp teenstelling met die oorlog en stryd van Rigters, hoewel dit in dieselfde tyd afspeel. Baie mense het in hierdie tyd wel 'n normale vreedsame lewe gely. Hoewel die godsdienstige lewe oor die algemeen 'n laagtepunt bereik het, stel die boek Rut dit duidelik dat die persoonlike geloof van baie in Israel sterk gebly het. Die mees opvallende kenmerk van hierdie eenvoudige en pragtige verhaal is die bewussyn van God se noue betrokkenheid by die alledaagse lewe. Hy is die Een wat al die omstandighede van die gewone lewe reël, selfs vir die geringstes onder die geringes. Hy weef die nuutgevonde geloof van Moabitiese vrou en haar opofferende liefde vir haar skoonmoeder in die groot tapisserie van sy reddingsplan. Want koning Dawid is Boas en Rut se agterkleinkind, en uit die stam van Dawid is die Messias gebore.
Rut het gekwalifiseer vir die swaershuwelik, maar aangesien daar nie 'n swaer was nie, kon dit nie toegepas word nie. Rut maak egter staat op die lossingsreg wat in daardie tyd gegeld het.
Elimelek neem sy gesin na Moab
In die tyd van die leiers was daar op 'n keer hongersnood in die land en 'n man met sy vrou en sy twee seuns het uit Betlehem in Juda weggetrek om 'n heenkome te soek in die gebied van Moab. Die man was Elimelek en sy vrou Naomi en sy twee seuns Maglon en Kiljon. Hulle was afkomstig uit Efrata in Betlehem in Juda. Hulle het in Moab aangekom en hulle daar gevestig. Die reis was sowat 80 kilometer ver.
Toe Naomi se man Elimelek sterf het sy en haar twee seuns alleen agtergebly. Die twee seuns het later getrou met die Moabitiese meisies Orpa en Rut. Naomi en haar seuns het omtrent 10 jaar in Moab gebly. Toe haar twee seuns Maglon en Kiljon ook sterf het sy alleen agtergebly sonder haar seuns en sonder haar man. Toe sy verneem dat die Here vir sy volk uitkoms gebring het deur vir hulle goeie oes te gee, het sy en haar skoondogters klaargemaak om van Moab af terug te gaan. Sy en haar skoondogters het saam vertrek uit die plek waar hulle gebly het op pad na Juda toe.
Orpa het besluit om in Moab agter te bly, maar Rut het besluit om saam met haar skoonma Betlehem toe te gaan.
Haworthia arachnoidea
Die spinnekopbolletjie (Haworthia arachnoidea) is 'n meerjarige sukkulent wat tot die genus Haworthia behoort en deel van die fynbos en die Sukkulente Karoo is. Die spesie is endemies aan die Noord-Kaap en die Wes-Kaap en kom van Namakwaland tot by Worcester en die Klein-Karoo voor. Dit groei op rotsagtige hellings, onder bosse in die skadu.
Hexrivierspinnekopbos
Die plant vrek na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandsteengrond op hoogtes van 900 - 1 400 m.
Haworthia arachnoidea
Daar is sewe subspesies:
Bybelse gids - Boas en Rut
Naomi en Rut keer terug na Betlehem
Die hongersnood was verby. God het weereens getoon dat hy vir sy volk sorg. Maar Rut wil Naomi nie alleen laat oud word nie. Sy kies die volk van Naomi, en betekenisvol, die God van Naomi. Die twee kom in April in Betlehem aan.
Rut gaan are optel en wen Boas se beskerming
Daar was nie baie maniere waarop weduwees 'n bestaan kon maak nie, en Rut en Naomi was arm. Maar die wet het bepaal dat by die oes los are vir die armes gelaat moet word. "Toevallig" behoort die land waar Rut are optel aan Boas, Elimelek se familielid. Sy vriendelikheid strek veel verder as wat die wet vereis.
Die dorsvloer; die beroep op Boas as familielid
Ingevolge die Levietiese wet was die broer van 'n man wat kinderloos gesterf het, verplig om by sy weduwee 'n erfgenaam te verwek. Hierdie wet is uitgebrei na die naaste familielede, van daar Naomi se plan. Deur haar optrede in vers 7, eis Rut hierdie reg. Die saak word egter meer ingewikkeld gemaak deur die feit dat Boas nie werklik Elimelek se naaste familielid is, nie maar hy belowe om haar te steun.
Die ooreenkoms tussen die familielede
Die stadspoort was die plek waar belangrike byeenkomste gehou is, en dit was ook die plek waar regsake in die openbaar geskik is. Die oudstes van die stad het as getuies opgetree. Behalwe om 'n erfgenaam te verwek om die gestorwe man se naam voort te dra, moes die familielid ook sy grond koop en dit in die familiebesit hou. Boas bespreek eers die grond, dan die weduwee. Die familielid is bereid om die grond te koop om dit by sy erfporsie te voeg. Maar wanneer hy hoor dat die land aan Rut en haar seun sal gaan en dat hy vir Rut sal moet sorg, verklaar hy dat hy dit nie kan koop nie.
Rut trou en word die oorgrootmoeder van koning Dawid
God gee dat Boas self sy gebed van 2:12 vervul, en beloon Rut met die gawe van 'n eggenoot en 'n seun, en Naomi vind vertroosting in haar kleinseun. God se ingrype gee aan die alledaagse gebeure van die lewe buitegewone betekenis. Die kind Obed word die grootvader van koning Dawid, uit die koningshuis van Israel stam, waaruit Christus gebore is - ook in Betlehem.
Cadaba benguellensis
Cadaba benguellensis is 'n boom wat endemies aan Angola is.
Hexrivierspinnekopbos
In Engels staan dit as die Hex River Spiderhead bekend.
Raphia taedigera
Raphia taedigera is 'n boom wat deel is van die Arecaceae familie. Die plant is inheems in die noorde van Brasilië, Colombia, Costa Rica, Kameroen, Nicaragua, Nigerië en Panama voor.
Haworthia aristata
Haworthia aristata is 'n meerjarige sukkulent wat tot die genus Haworthia behoort. Die spesie is endemies aan die Oos-Kaap en kom voor van Port Elizabeth tot by Kommadagga. Die plant word bedreig deur ontwikkeling, oorbeweiding en steengroewe. Die plant word oormatig deur die publiek versamel vir tuinaanplanting.
Mercedes-Benz MB100
Die Mercedes-Benz MB100 (Modeltipe 631) was 'n ligte kommersiële vervoerwa wat van 1981 tot 1996 deur Mercedes-Benz España SA vervaardig is in hul fabriek te Vitoria-Gasteiz in die noorde van Spanje. Dit is aangebied as 'n vragwa, 'n passasierswa en 'n bakkie.
Die MB100 is aangedryf deur 'n 2,4 liter-diesel wat ongeveer 55 kW geproduseer het, 'n enjin wat ook in die Mercedes Benz 207D gebruik is. Die MB100 is vanaf 1987 tot 1995 in Duitsland aangebied as 'n uitbreiding van Daimler-Benz se kommersiële motorvoertuigreeks. In 1992 kry die MB100 'n skuins verkoeler en 'n verlengde voorkant, onder andere om die veiligheid in 'n botsing te verbeter. Die MB100 is in 1996 deur die Mercedes-Benz Vito vervang, maar het tot 1997 beskikbaar gebly vir uitvoermarkte soos Brasilië en Argentinië toe daar begin is om die Sprinter in Argentinië te vervaardig. In 1999 het DaimlerChrysler Australia/Pacific die MB100 en die MB140 (Modeltipe 661), 'n groter afgeleide van die MB100, aan die Australiese en Stille Oseaan-markte bekendgestel. Hierdie waens is vervaardig onder lisensie deur die SsangYong Motor Company, wat ook 'n naamplaat-weergawe, die SsangYong Istana, gebou het.
Die Stille Oseaanmark se MB100D en MB140D het albei 'n gelisensieerde weergawe van die natuurlike lugvloei 2.9L OM602 I5-dieselenjin van Mercedes gebruik, wat aan 'n 5-gang handratkas gekoppel was, terwyl die MB100 en MB140 'n gelisensieerde Mercedes M111 2.3L-petrolenjin gebruik het, ook 'n 5-spoed. Daar was sowel wa- as minibus- weergawes, met die busweergawes met skuifvensters, lugversorging in die plafon verborge en dakliggies vir die gemak van passasiers.
Epsilon Canis Majoris
Epsilon Canis Majoris (afgekort as ε CMa) is ’n dubbelster en, ondanks sy Bayer-aanwysing van epsilon, die tweede helderste ster in die sterrebeeld Groot Hond (Canis Major). Met ’n skynbare magnitude van 1,5 is dit een van die helderste sterre in die naglug. Sowat 4,7 miljoen jaar gelede was dit die helderste ster, met ’n skynbare magnitude van -3,99. Volgens parallaksmetings is dit sowat 430 ligjare van die Son af.
Die twee komponente word ε Canis Majoris A (amptelik bekend as Adhara) en B genoem.
Name
Die dubbelster se Bayer-naam is "Epsilon Canis Majoris". Dit het die tradisionele naam "Adhara" gehad, van die Arabiese woord عذارى aðāra, "maagde". In 2016 het die Internasionale Astronomiese Unie se sternaamwerkgroep (WGSN) dié naam vir Epsilon Canis Majoris A goedgekeur, aangesien hulle eiename eerder aan individuele sterre as aan stelsels toegeken het.
Eienskappe
Epsilon Canis Majoris is ’n dubbelster. Die primêre ster, ε Canis Majoris A, het ’n skynbare magnitude van 1,5 en het die sterreklassifikasie B2. Sy kleur is blou of witblou vanweë sy effektiewe temperatuur van 22 200 K. Sy ligsterkte is 38 700 keer dié van die Son en dit is die helderste bekende ultravioletbron in die lug.
Dit het ’n metgeselster, ε Canis Majoris B, sowat 7,5 boogsekondes van hom af. Ongeag die relatief groot hoekafstand kan die komponente net met groot teleskope van mekaar onderskei word omdat die primêre ster sowat 250 keer helderder as sy metgesel is.
Sowat 4,7 miljoen jaar gelede was Adhara 34 ligjare van die Son af en was dit die helderste ster, met ’n magnitude van -3,99. Geen ander ster was sedertdien so helder nie, en geen ander ster sal vir die volgende minstens 5 miljoen jaar so helder wees nie.
Kultuuraspek
Epsilon Canis Majoris verskyn op die nasionale vlag van Brasilië en verteenwoordig die staat Tocantins.
Cadaba carneoviridis
Cadaba carneoviridis is 'n struik wat inheems aan Kenia en Tanzanië is.
Lagan
Lagan (Russies en Kalmikies: Лагань) is een van die drie stede in die Republiek van Kalmikië, Rusland. Dit is die enigste nedersetting van die gelyknamige Lagan Stedelike Munisipaliteit en die setel van Lagan-rajon wat nog vyf kleiner dorpies insluit. Dit lê op die klein Laganmeer wat met die nabygeleë Kaspiese See met 'n kanaal verbind is.
Lagan is in die 1850's gestig deur etnies Russiese vissers gestig.
James Fenimore Cooper
James Fenimore Cooper (15 September 1789 - 14 September 1851) was 'n Amerikaanse skrywer uit die eerste helfte van die 19de eeu. Sy historiese romans wat koloniste en inheemse karakters uit die 17de tot die 19de eeu uitbeeld, het 'n unieke vorm van Amerikaanse letterkunde geskep. Hy het 'n groot deel van sy kinderjare en laaste vyftien lewensjare geleef in Cooperstown, New York, wat deur sy vader William Cooper gestig is op eiendom wat hy besit het.
Cooper het as seekadet in die Amerikaanse Vloot gedien, waar hy geleer het hoe seilvaartuie werk, wat baie van sy romans en ander geskrifte beïnvloed het. Die roman wat sy loopbaan begin het was The Spy, 'n verhaal oor spioenasie wat tydens die Amerikaanse Rewolusionêre Oorlog afspeel en in 1821 gepubliseer is. Hy het ook Amerikaanse seeverhale geskep. Sy bekendste werke is vyf historiese romans uit die grensperiode, geskryf tussen 1823 en 1841, bekend as die Leatherstocking Tales, wat die ikoniese Amerikaanse grensverkenner, Natty Bumppo, bekendgestel het. Cooper se werke oor die Amerikaanse vloot is goed ontvang onder vloothistorici, maar dit is soms deur sy tydgenote gekritiseer. Onder sy mees bekende werke is die roman The Last of the Mohicans, wat dikwels as sy meesterstuk beskou word. Gedurende sy loopbaan publiseer hy talle sosiale, politieke en historiese werke van fiksie en nie-fiksie met die doel om Europese vooroordele teë te werk en 'n oorspronklike Amerikaanse kuns en kultuur te koester.
2019 Brasiliaanse Grand Prix
Die 2019 Formule Een Brasiliaanse Grand Prix het op 17 November 2019 op die Autódromo José Carlos Pace in São Paulo, Brasilië plaasgevind. Dit was die twintigste wedren van die kampioenskapseisoen gewees.
Bande
Pirelli het die volgende bande aan alle spanne te Autódromo José Carlos Pace verskaf:
The Last of the Mohicans (roman)
The Last of the Mohicans: A Narrative of 1757 is 'n historiese roman wat in 1826 deur James Fenimore Cooper geskryf is. Dit is die tweede boek van die Leatherstocking Tales-pentalogie en die bekendste onder hedendaagse lesers. The Pathfinder, wat 14 jaar later in 1840 gepubliseer is, is die opvolg daarvan.
Storielyn
The Last of the Mohicans speel af in 1757, tydens die Franse en Indiaanse Oorlog (die Noord-Amerikaanse teater van die Sewejarige Oorlog), toe Frankryk en Groot-Brittanje geveg het om beheer oor Noord-Amerika. Gedurende hierdie oorlog het beide die Franse en die Britte inheemse Amerikaanse bondgenote gebruik, maar die Franse was veral afhanklik van hulle, aangesien die Franse in die noordoostelike grensgebiede in die minderheid was teen die Britte. Die gebeurtenisse van die roman speel spesifiek af voor, tydens en na die beleg van Fort William Henry.
Die roman speel hoofsaaklik af in die omgewing van Lake George, New York, en beskryf die vervoer van die twee dogters van kolonel Munro, Alice en Cora, na 'n veilige bestemming in Fort William Henry. Onder die karavaan wat die vroue bewaak, is die grensman Natty Bumppo, majoor Duncan Heyward, sangonderwyser David Gamut, en die Indiane Chingachgook en Uncas, waarvan laasgenoemde twee die titelkarakters van die roman is. Hierdie karakters word soms gesien as 'n mikrokosmos van die ontluikende Amerikaanse samelewing, veral met betrekking tot hul rassesamestelling.
Gewildheid
Die roman is sedert sy publikasie een van die gewildste Engelstalige romans en word gereeld in Amerikaanse literatuurkursusse gelees. Dit is verskeie kere en in baie tale aangepas vir films, TV-films en tekenprente.
Laerskool Bakenkop
Laerskool Bakenkop is 'n Afrikaansmedium-laerskool in Wierdapark, Centurion, Suid-Afrika.
Die skool se visie is: "Om ons leerders se volle potensiaal te ontwikkel".
Van die sportaktiwiteite wat by die skool aanbied is: atletiek, netbal, fietsry, gholf, skaak, landloop, hokkie, boogskiet, jukskei, krieket en minikrieket.
Van die kultuuraktiwiteite wat by die skool aangebied word is: koor, revues, redenaars, toneelgroep en Voortrekkers.
Geskiedenis
Die Laerskool Bakenkop het in Januarie 1982, onder die dak van Laerskool Wierdapark begin. Die skool het toe bekend gestaan as die Tweede Laerskool Wierdapark onder leiding van die waarnemende hoof, mnr P.S.N. Swart.
Op 23 April het die laerskool hulle eie gebou betrek by Underbergstraat 5 in Wierdapark. In Oktober 1982 het die skool sy naam, Laerskool Bakenkop, gekry.
Mnr Willie Fourie is die huidige skoolhoof (2022).
Skoollied
Die skoollied is deur Koos du Plessis geskryf en getoonset:
Yitzhak Shamir
Yitzhak Shamir (1915 - 2012) was 'n Israelse politikus wat aan die liberale Herut- en Likud-partye behoort het.
Shamir was vanaf 1974 tot 1996 'n lid van die Knesset en van 1977 tot 1980 ook die voorsitter van die Knesset gewees, en het (as waarnemer) baie ministersposte beklee. So was hy vanaf 1980 tot 1986 die minister van Buitelandse Sake, en van 1983 tot 1984 asook van 1986 tot 1992 die sewende eerste minister van Israel gewees. Tydens sy tweede ampstermyn het die Palestynse Eerste Intifada in 1987 aangevang.
Hy was in die Russiese Ryk gebore, en het in 1935 vanuit Pole na die Britse mandaat van Palestina geëmigreer. Hy was een van die paramilitêre Joodse organisasie Lechi se leiers gewees, en het van 1955 tot 1965 by die geheime diens die Mossad gewerk.
Ruimte-ekonomie
Die kommersiële gebruik van ruimte (die ruimte-ekonomie) is die verskaffing van goedere of dienste van kommersiële waarde deur gebruik te maak van toerusting wat buite die Aarde se atmosfeer, in 'n wentelbaan om die Aarde of in die buitenste ruimte gestuur word. Voorbeelde van die kommersiële gebruik van ruimte is satellietnavigasie, satelliet-televisie en kommersiële satellietbeelde. Operateurs van sulke dienste kontrakteer gewoonlik die vervaardiging van satelliete en die bekendstelling daarvan aan private of openbare ondernemings, wat 'n integrale deel van die ruimte-ekonomie vorm. Sommige kommersiële ondernemings het langtermynplanne om natuurlike hulpbronne wat buite die Aarde ontstaan het, te benut, byvoorbeeld deur asteroïedmynbou. Ruimtoerisme, tans 'n buitengewone aktiwiteit, kan ook 'n gebied van toekomstige groei wees, aangesien nuwe ondernemings daarna streef om die koste en risiko's van menslike ruimtevaart te verminder.
Die eerste kommersiële gebruik van die buitenste ruimte het in 1962 plaasgevind, toe die Telstar 1-satelliet van stapel gestuur is om televisieseine oor die Atlantiese Oseaan te stuur. Teen 2004 was die beraamde wêreldbelegging in alle ruimtesektore VSA$ 50,8 miljard. Vanaf 2010 was 31% van alle ruimte-lanserings kommersieel.
Geskiedenis
Die eerste kommersiële gebruik van satelliete was moontlik die Telstar 1-satelliet, wat in 1962 gelanseer is. Dit was die eerste privaat geborgde ruimtelansering, wat deur AT&T en Bell Phone Laboratories gefinansier is. Telstar 1 kon televisieseine oor die Atlantiese Oseaan oordra en was die eerste satelliet wat regstreekse televisie-, telefoon-, faks- en ander dataseine uitgestuur het. Twee jaar later het die Hughes Aircraft Company die Syncom 3-satelliet ontwikkel, 'n geosinchroniese kommunikasiesatelliet wat aan die departement van verdediging verhuur is. Kommersiële moontlikhede van satelliete is verder bewaarheid toe die Syncom 3, wat in die omgewing van die internasionale datumgrens wentel, gebruik is om die Olimpiese Somerspele van 1964 vanaf Tokio na die Verenigde State te sein.
Tussen 1960 en 1966 het NASA 'n reeks satelliete vir vroeë weer moniteering bekend as Televisie Infrarooi Waarnemingsatelliete (TIROS) bekendgestel. Hierdie satelliete het die meteorologie wêreldwyd baie gevorder, aangesien satellietbeelde gebruik is vir beter voorspelling, sowel vir openbare as kommersiële belange.
Op 6 April 1965 plaas die Hughes Aircraft Company die Intelsat I-kommunikasiesatelliet geosynchroniese wentelbaan oor die Atlantiese Oseaan. Intelsat I is gebou vir die Communications Satellite Corporation (COMSAT), en het getoon dat satellietgebaseerde kommunikasie kommersieel uitvoerbaar was. Intelsat I het intussen onmiddellik kontak tussen Europa en Noord-Amerika toegelaat deur televisie-, telefoon- en fakskommunikasie te hanteer. Twee jaar later het die Sowjetunie die satelliet Orbita, wat televisieseine oor Rusland heen voorsien het, gelanseer en die eerste nasionale satelliet-televisienetwerk begin. Die Anik A-satelliet van 1972, wat deur Telesat Canada van stapel gestuur is, het die Kanadese Uitsaaikorporasie ook vir die eerste keer in staat gestel om in Noord-Kanada uit te saai.
Ruimtevervoer
Die kommersiële ruimtevervoerbedryf verdien die grootste deel van sy inkomste uit die lansering van satelliete tot in die Aarde se wentelbaan. Verskaffers van kommersiële lanseerings plaas gewoonlik privaat- en regeringsatelliete in 'n lae aarde-wentelbaan (LEO) en geosinchroniese aarde-wentelbaan (GEO). In 2002 het kommersiële ruimtevervoer VSA$ 6,6 miljard opgelewer, wat 6% van die totale bruto kommersiële ruimte-aktiwiteite uitmaak.
Die Federale Lugvaartadministrasie (FAA) het vier kommersiële ruimtelanseringterreine in die Verenigde State gelisensieer: die Virginia Space Flight Center / Wallops Flight Facility, Kodiak Launch Complex, Spaceport Florida / Kennedy Space Center / Kaap Canaveral Air Force Station, en die California Spaceport / Vandenberg AFB. Die lanseringterreine in Rusland en China het die wêreldwye kommersiële lanseringskapasiteit verhoog. Die Delta IV- en Atlas V-familie van lanseringsvoertuie word vir kommersiële ondernemings vir die Verenigde State beskikbaar gestel, terwyl Rusland agt lanseringfamilies bevorder. Die drie grootste Russiese stelsels is die Proton, Soyuz en Zenit.
Tussen 1996 en 2002 is 245 lanserings vir kommersiële ondernemings gedoen, terwyl regerings (nie-geklassifiseerd) slegs 167 in dieselfde tydperk gelanseer het. Kommersiële ruimtevlug het beleggings aangespoor in die ontwikkeling van 'n doeltreffende herbruikbare lanseervoertuig ( reusable launch vehicle - RLV) wat groter lasvragte in 'n wentelbaan kan plaas. Verskeie ondernemings soos SpaceX en Blue Origin ontwikkel tans nuwe RLV-ontwerpe.
In die Verenigde State is Office of Commercial Space Transportation (in die algemeen verwys as FAA / AST of bloot AST) die tak van die Federale Lugvaartadministrasie (FAA) wat enige kommersiële vuurpyl-lanseringsoperasies goedkeur - dit wil sê enige lanserings wat nie geklassifiseer word as model, amateur, of "deur en vir die regering" nie.
Satellietvervaardiging
Kommersiële satellietvervaardiging word deur die Amerikaanse regering gedefinieer as satelliete vervaardig vir burgerlike, owerheids- of nie-winsgewende gebruik. Satelliete wat vir militêre doelwitte gebruik word, en ook aktiwiteite wat verband hou met 'n menslike ruimtevlugprogram word nie ingesluit nie. Tussen 1996 en 2002 het satellietvervaardiging in die Verenigde State 'n jaarlikse groei met 11 persent. Die res van die wêreld het hoër groeivlakke van ongeveer 13 persent beleef.
Vervaardiging van grondtoerusting
Bedryfsatelliete kommunikeer via ontvangers en senders op aarde. Die vervaardiging van satelliet-grondstasie-kommunikasieterminale (insluitend VSAT's), mobiele satellietelefone en huistelevisie-ontvangers maak deel uit van die sektor vir vervaardiging van grondtoerusting. Hierdie sektor het gedurende die laaste helfte van die negentigerjare gegroei, aangesien dit toerusting vir die satellietdienstesektor vervaardig het. Tussen 1996 en 2002 het die sektor jaarliks met 14 persent gestyg
Transponder-verhuring
Besighede wat satelliete bestuur, verhuur of verkoop dikwels toegang tot hul satelliete aan data-verspryders- en telekommunikasiemaatskappye. Daar word dikwels na hierdie diens verwys as transponderhuur. Tussen 1996 en 2002 het hierdie sektor 'n jaarlikse groei van 15 persent behaal. Die Verenigde State is verantwoordelik vir ongeveer 32 persent van die wêreld se transpondermark.
Subskripsiesatellietdienste
DirecTV het in 1994 'n direkte satellietuitsendings begin deur 'n skottel wat 18 duim in deursnee is aan te bied. In 1996 begin Astro in Maleisië met die bekendstelling van die MEASAT-satelliet. In November 1999 word die Wet op die Verbetering van Satelliethuiseienaars van toepassing, en plaaslike stasies is toe beskikbaar gestel in pakkette vir satellietkanale, wat die groei van die bedryf in die daaropvolgende jare aangewakker het. Aan die einde van 2000 beloop DTH-subskripsies meer as 67 miljoen.
Satellietradio is bekendgestel deur XM Satellite Radio en Sirius Satellite Radio. XM se eerste satelliet is op 18 Maart 2001 gelanseer en die tweede op 8 Mei 2001. Die eerste uitsending daarvan het op 25 September 2001 plaasgevind, byna vier maande voor Sirius. Sirius het op 14 Februarie 2002 die eerste fase van sy diens in vier stede van stapel gestuur, en het op 1 Julie 2002 uitgebrei na die res van die Verenigde State. Die twee ondernemings het meer as $ 3 miljard bestee om satellietradiotegnologie te ontwikkel, die satelliete te bou en te lanseer, en ook vir verskeie ander sakekoste.
Satellietbeelde
Verskeie operateurs van aardwaarnemingsatelliete, soos GeoEye en Spot Image, bied kommersiële beelde.
Ruimtetoerisme
Ruimtetoerisme is ruimtereise deur individue met persoonlike plesier as doel. Die ruimtetoerismebedryf word op talle plekke geteiken deur ruimtelanseerterreine, waaronder die Mojave Air en Space Port in Kalifornië, die Clinton-Sherman Industrial Airpark naby Burns Flat, Oklahoma  , Spaceport America in Sierra County, Nieu-Meksiko  , die Mid-Atlantic Regional Spaceport op die Delmarva-skiereiland in Virginië  , die Kodiak-lanseringskompleks op Kodiakeiland, Alaska  , en die Esrange Space Center in Kiruna, Swede.
Kommersiële ontginning van ruimtegrondstowwe
Kommersiële ontginning van ruimte grondstowwe sluit in van asteroïdes, komete en ander ruimte-voorwerpe, waaronder nabyaarde-voorwerpe. Minerale en addisionele grondstowwe kan ontgin word en dan in die ruimte gebruik word (bv. vir konstruksiemateriaal en/of vuurpylmotore) of na die aarde teruggeneem word. Dit sluit in goud, iridium, silwer, osmium, palladium, platinum, renium, rodium, rutenium en wolfram vir vervoer terug na die aarde; yster, kobalt, mangaan, molibdeen, nikkel, aluminium en titaan vir konstruksie; water en suurstof om ruimtevaarders te onderhou; sowel as waterstof, ammoniak en suurstof vir gebruik in vuurpylmotore.
Wetlike status
Behalwe vir die vele tegnologiese faktore wat toekomstige ruimte-kommersialisering meer kon uitbrei, word voorgestel dat die gebrek aan private eiendom, die moeilikheid of onvermoë van individue om eiendomsreg in die ruimte te bekom, 'n belemmering vir die ontwikkeling van ruimte vir beide menslike bewoning en kommersiële ontwikkeling is.
Sedert die begin van die ruimtetydperk in die laaste helfte van die twintigste eeu, was die besit van eiendom in die buitenste ruimte onduidelik, met sterk argumente vir sowel daarvoor as daarteen. In die besonder word die aanspraak van nasionale territoriale eise in die buitenste ruimte en op hemelliggame spesifiek voorgeskryf deur die Ruimteverdrag, wat vanaf 2012 deur alle ruimtevaarende nasies bekragtig is.
"'n Amerikaanse burger wat ingevolge hierdie wet besig is met kommersiële herwinning van 'n asteroïdehulpbron of 'n ruimtehulpbron, is geregtig om enige asteroïdehulpbron of ruimtehulpbron wat verkry is, te besit, te vervoer, te gebruik en te verkoop in ooreenstemming met toepaslike wetgewing, insluitend die internasionale verpligtinge van die Verenigde State."
Jack Jones (sanger)
Jack Jones (gebore 14 Januarie 1938) is 'n Amerikaanse akteur. Hy is bekend vir sy rolle in die rolprente Airplane II: The Sequel (1982), Good Morning, Vietnam (1987), Goodfellas (1990), en Duplex (2003).